JY LEES NOU Fudgerige sjokolade-splinter-koekies
My man het ’n suikertand. Hy kon nie glo dat hierdie koekies lae-GI is nie. Dis die moeite werd om ’n bietjie ekstra moeite te doen en die koekies te maak. Dis ’n kruis tussen ’n muffin en ’n koekie en vries goed. Maak ’n groot klomp en vries die res. Ontdooi dit vir ’n paar sekondes in die mikrogolfoond.
(ONGEVEER 40 KOEKIES)
75 g (80 ml) laevetmargarien, saggemaak
80 ml sagte bruinsuiker
140 g (250 ml) meel
70 g (125 ml) sjokoladesplinters
105 g (190 ml) koekmeel
80 ml kakaopoeier
80 ml gemaalde amandels
125 ml appelsous
Verhit oond tot 180 ºC. Spuit 2 x 24-gaatjie-minimuffinpannetjies met kleefwerende kossproei.
Deeg Klop margarien tot sag. Klits eiers en geursel by. Meng suikerplaasvervanger en bruinsuiker en klits in by eiermengsel. Meng meel, koeksoda en sout saam. Roer by bottermengsel in. Roer sjokolade splinters by. Skep deeg uit op ’n stuk kleefplastiek, vou toe en plaas dit in die vrieskas tot benodig.
Vulsel Meng suikerplaasvervanger, meel, kakao, neute, bakpoeier en sout. Klits appelsous, margarien, eiers en geursel saam. Meng die 2 mengsels bymekaar tot goed gemeng. Verwyder deeg uit vrieskas en plaas lepels vol van die deeg in die muffinpannetjies. Druk vas met die agterkant van ’n teelepel. (Indien die deeg vassit, druk die lepel in meel.) Skep teelepels vol van vulsel bo-op die deeg. Bak vir 14 – 16 minute tot gaar. Laat 5 minute in die pannetjie afkoel voor jy dit uithaal. Bêre in ’n lugdigte houer.
Wenk Indien verkies, kan die koekies in minikolwyntjie-papiertjies gebak word.
Die koekies het ’n laer GI en die vet-inhoud is aanvaarbaar indien jy nie meer as 2 koekies per dag eet nie. – Hilda Lategan